section_heading: Kalendar natjecanja
paragraph_text: Mnoge utrke su već dugi niz godina dio svjetskog prvenstva i održavaju se u približno isto doba godine, dok su neke bile dio prvenstva svega nekoliko sezona. Svaka sezona WRC-a sastoji se od određenog broja reli utrka unutar iste kalendarske godine i obično bi trebala uključivati relije na najmanje 3 kontinenta. U prošlosti je prvenstvo posjetilo sve kontinente osim Antarktika. Nedavno je bilo čak i do 16 relija u sezoni, dok ih je npr. 2020. god. bilo samo 7 zbog pandemije COVID-19. Od sezone 2021. hrvatska je postala domaćin elite svjetskih reli vozača i automobila. Reliji se obično voze na površinama od šljunka i asfalta do snijega i leda.